Margit Mutso

Margit Mutso (sündinud 11. veebruaril 1966 Tallinnas) on eesti arhitekt. Keskhariduse omandas Margit Mutso Tallinna 46. Keskkoolis aastatel 1973–1984. Arhitektuurialase kõrghariduse omandas ta Eesti NSV Riikliku Kunstiinstituudi arhitektuuriteaduskonnas aastatel 1984–1989. Aastatel 1989–1990 töötas Margit Mutso riiklikus projekteerimisinstituudis Eesti Kommunaalprojekt arhitektina. Aastatel 1990–1992 töötas ta Soomes arhitektuuribüroos V. Suonmaa. Aastatel 1993–1995 oli ta Tartu Linnavalitsuses maastikuarhitekt. Alates 1995. aastast töötab Margit Mutso arhitektuuribüroos Eek&Mutso OÜ. Margit Mutso tuntumad tööd on Rakvere bussijaam, elamu-kontorihoone Tatari tänaval Tallinnas, elamu-büroohoone Õle tänaval Tallinnas, elamu Vallikraavi tänaval Tartus ning elamu Noole tänaval Tallinnas. Lisaks on Margit Mutso osalenud edukalt mitmel arhitektuurivõistlusel. Põhitöö kõrvalt on Margit Mutso populariseerinud arhitektuuri Eesti ühiskonnas. Ta on avaldanud artikleid ajakirjandusväljaannetes ning on Eesti Arhitektide Liidu ja Oculos Film AD koostöös valminud arhitektuurifilmide "Maja" 2002, 2003, 2004, 2005 ja 2006–2007 käsikirjade autor ja toimetaja. Margit Mutso on Eesti Arhitektide Liidu liige ja oli aastatel 2004–2005 liidu esimees. Villa Lindgren, rekonstruktsioon, Roosikrantsi 10A, Tallinn, 1998 (kaasautor Madis Eek) Rakvere bussijaam, 2000 (kaasautor Madis Eek) Villa Känd Tiskres, Tallinn, 2002 (kaasautor Madis Eek) Elamu-kontorihoone Tallinnas, Sakala 8/ Tatari 22, 2003 (kaasautor Madis Eek) Haapsalu veekeskus, 2003 (kaasautorid Madis Eek ja Reio Avaste) Elamu-büroo Õle 23/ Härjapea 14, Tallinn, 2004 (kaasautorid Madis Eek) Villa Mody Tabasalus, 2004 Olerexi tankla Tallinnas, Ahtri 6b, 2005 (kaasautor Madis Eek) Elamu Vallikraavi 12, Tartu, 2005 Elamu-büroohoone Noole 8, Tallinn, 2007 (kaasautor Kristi Põldme)  Vabaduse väljaku avalik arhitektuurivõistlus, 1998 (kaasautorid Madis Eek, Katrin Koov); 3. preemia Räpina keskväljak, avalik arhitektuurivõistlus, 1999 (kaasautorid Katrin Koov, Reio Avaste, Madis Eek); 1. preemia Võru keskosa avalik arhitektuurivõistlus; 1999 (kaasautorid Katrin Koov, Reio Avaste); 3. preemia Vana puitelamu rek. Kopli Liinidele – avalik arhitektuurikonkurss, 1999 (kaasautor Katrin Koov) Jõgeva keskosa avalik arhitektuurivõistlus, 1999 (kaasautor Katrin Koov); 3. preemia Tartu ökomaja, 2000 (kaasautor Reio Avaste); 3. preemia Balti Kaitsekolledži esise väljaku avalik arhitektuurivõistlus, 2000 (kaasautor Reio Avaste); 3. preemia Ventspilsi lineaarsed mängud – Balti riikide vaheline arhitektuurivõistlus, 2001 (kaasautorid Madis Eek, Reio Avaste ja Katrin Koov) Multifunktsionaalne ärikeskus – 1. preemia Linnaskulptuur – 1. preemia Puitelamu – I preemia Pirita paremkalda kutsutud arhitektuurivõistlus, 2001 Mustjõe elamukvartali avalik arhitektuurivõistlus 2002; 2. preemia Ooperimaja Naissaarele, 2003 (kaasautorid Madis Eek, Reio Avaste); 1. preemia Prantsuse Lütseumi Spordihoone, 2007 (kaasautorid Madis Eek, Reio Avaste, Kristi Põldme); 2. preemia 2003 – stipendium "Ela ja sära" Eesti Arhitektide Liidu liikmed, Margit Mutso Elamu Kalamaja piiril MAJA, 2-2008 Andri Ksenofontov. Elamu Õle t. 23/ Härjapea t. 14 Tallinnas Maja, 3-2005 Urmas Oja. Parkmaja kraavis ERAMU&Korter, 1-2007 "Kui linn valgub laiali" EPL, 18. september. 2006 "Terroristid või linna edendajad?" Postimees, 17. november 2006